### Beslutningstema

I denne sag skal det besluttes, om lokalplanen og kommuneplantillægget for et sportsområde i [adresse], skal sendes i offentlig høring.

### Sagsfremstilling

Lokalplanen er udarbejdet på baggrund af et lokalt initiativ til at skabe et nyt mødested ved Agerskov Skole og Merete Paulsen, som skal centreres om en ny padelbane. Idéen er opstået i en initiativgruppe bestående af lokale, og både Agerskov Hallens bestyrelse og Agerskov Lokalråd er involveret i projektet. Lokalplanen har derfor en stærk lokal forankring og skal danne baggrund for opførelsen af en bebyggelse, der både kan rumme padel, opbevaring for lokale foreninger og et udendørs mødested for lokale borgere.

For at sikre en fleksibilitet i området i fremtiden udformes lokalplanen, så den mere bredt giver mulighed for at etablere en overdækket eller indendørs sportsbane med mindre bebyggelse tilknyttet, fx redskabsrum, toilet, skur mv.

Lokalplanområdet er ca. 1100 kvm stort og ligger mellem Agerskov Skole og Merete Paulsen. Mod nord ligger skolens boldbaner og mod syd ligger parcelhuse langs [adresse].

Forvaltningen vurderer, at forslaget, der består af en lokalplan, der muliggør projektet, og et kommuneplantillæg, der muliggør mindre rettelser af sportsområdets kommuneplanrammen, skal i mindst fire ugers offentlig høring. Forslaget offentligøres efter nytår, samtidigt offentliggøres forvaltningens miljøscreeningensafgørelse.

### Økonomi

Ingen

### Lovgrundlag

Planlov

Miljøvurderingsloven

### Direktøren for Teknik/Miljø, Service og Beskæftigelse indstiller,

at forslaget til lokalplan og kommuneplantillægget, sendes i 4 ugers offentlig høring, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.